

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Odjel komunalnog redarstva**

**Zagreb, Sigetje 2**

KLASA: UP/I-363-04/19-16/158

URBROJ: 251-13-81-3/017-20-9

Zagreb, 14.3.2020.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 7465/1, k.o. Dubrava, u Zagrebu, Vinodolska 56, suvlasništvo Željka Gotala, Zagreb, Vinodolska 54 i nepoznatog suvlasnika iza pokojnog Dragutina Gotala, temeljem članka 34. stavka 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Nepoznatom suvlasniku iza pokojnog Dragutina Gotala, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 7465/1, k.o. Dubrava, u Zagrebu, Vinodolska 56, dok ne bude utvrđena osoba ovlaštena za njegovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Kontrolom dana 1.11.2019. godine, u 11,23 sati utvrđeno je da se na k.č.br. 7465/1, k.o. Dubrava, u Zagrebu, Vinodolska 56, nalazi ruševina zgrade, prizemnica, prema posjedovnom listu broj: 1990, k.o. Dubrava površine 83 m2, oštećenih zidova izgrađenih od cigle, oštećenog pokrova i krovne konstrukcije, bez prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 2657, k.o. Granešina, utvrđeno je da su suvlasnici zemljišta na kome se zgrada nalazi Filip Jeleković – Peršun, Granešina, Novaki 86 i Ivica Videc, Zagreb, Vinodolska 60.

Uvidom u Rješenje o nasljeđivanju Posl.br. O-6133/13, UPP/OS-78/13-8 od 23.1.2014. godine, utvrđeno je da su suvlasnici zemljišta na kome se zgrada nalazi Željko Gotal, Zagreb, Vinodolska 54 i Dragutin Gotal, Donja Šemnica, Donja Šemnica 42.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 23.1.2020. godine, sastavljen je zapisnik sa suvlasnikom Željkom Gotalom, Zagreb, Vinodolska 45, koji je na zapisnik izjavio da se slaže da se radi o ruševini zgrade koju je potrebno ukloniti i da nije potrebno vještačenje stručne osobe, da je namjena zgrade bila stambena i da se ne koristi više od pet godina sukladno namjeni, da moli rok od šest mjeseci radi organiziranja rušenja zgrade, da je Dragutin Gotal umro prije cca 5 godina i da je njegova nasljednica supruga Kristina Gotal.

Dana 28.1.2020. godine, sastavljen je zapisnik sa Kristinom Gotal, Donja Šemnica, Donja Šemnica 42, koja je na zapisnik izjavila da je jedina nasljednica iza pokojnog Dragutina Gotala, te da se slaže u cijelosti sa izjavom suvlasnika Željka Gotala.

Kristina Gotal, Donja donijela je na uvid Rješenje o nasljeđivanju Poslovni broj: O-1366/16, UPP-OS-100/16 od 23.9.2016. godine, iza pokojnog supruga Dragutina Gotala kojim nije obuhvaćena nekretnina na k.č.br. 7465/1, k.o. Dubrava, u Zagrebu, Vinodolska 56, kao predmet ostavine.

Kristina Gotal se obavezala da će u roku od sedam dana od dana sastavljanja tog zapisnika donijeti na uvid dokument iz kojeg je vidljivo da je suvlasnica nekretnine na k.č.br. 7465/1, k.o. Dubrava, u Zagrebu, Vinodolska 56.

Dana 13.3.2020. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom suvlasniku iza pokojnog Dragutina Gotala.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Članak 34. stavak 3. Zakona o općem upravnom postupku („Narodne novine“, broj: 47/09 ), propisuje: kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Kako do dana 13.3.2020. godine, Kristina Gotal nije donijela dokaz da je nasljednica nekretnine na k.č.br. 7465/1, k.o. Dubrava, u Zagrebu, Vinodolska 56, a radi se o ruševini zgrade koju je potrebno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. Kristina Gotal, Donja Šemnica, Donja Šemnica 42,

3. na oglasnu ploču,

4. u spis.